Elva har utspring sørøst for Storhornet, og renner derfra i sørøstlig retning. Den har et relativt rolig løp gjennom skog- og myrområdene ned mot Kvæfjordeidet. Her møter den sideelvene Kroktåa, fra nord, og Mølnbekken, fra Gåsvatnet i øst, og snur deretter mot sørvest. På den siste kilometeren før munningen blir elva striere, og den faller her rundt 100 meter før den munner ut i Kvæfjorden, tre kilometer øst for kommunesenteret Borkenes.